Kinžal

H-47M2 Kinžal (, tikari, ) on venäläinen, lentokoneesta laukaistava ballistinen ohjus,  jonka nopeus voi olla jopa Mach 10. Kinžalin ilmoitettu kantama on 1 500–2 000 kilometriä, ja sillä on 480 kilogramman ydin- tai tavanomainen hyötykuorma. Se on kehitetty maasta laukaistavasta Iskander 9M273 -ohjuksesta, joka pystyy muuttamaan lentokorkeuttaan ja suuntaansa lennon aikana, jolloin sen lentoreittiä ei voi ennustaa.

Venäjän ilmavoimat otti aseen käyttöön joulukuussa 2017.

 Manöverointi 
1. maaliskuuta 2018 Venäjän presidentti Vladimir Putin piti kaksi tuntia kestäneen Kansakunnan tila -puheen, jossa hän sanoi: "Hypersoonisella nopeudella, 10 kertaa ääntä nopeammin, lentävä ohjus manöveroi lentoratansa kaikissa vaiheissa, minkä ansiosta se pystyy myös voittamaan kaikki nykyiset ja, uskoakseni, odotettavissa olevat ilmatorjunta- ja ohjuspuolustusjärjestelmät ja toimittamaan ydin- ja tavanomaisia taistelukärkiä yli 2000 kilometrin etäisyydelle. Nimitimme tämän järjestelmän Kinžaliksi (tikari)."

Näin ollen on esitetty, että koska ohjus laukaistaan MiG-31M:n ilmatorjunnalta välttymiseksi 12 000–15 000 metrin korkeudesta, se ei olisi varsinaisesti risteilyohjus, vaan ballistinen ohjus, minkä lennon ensimmäisen vaiheen muodostaa MiG-31M:n enintään noin 3 000 km/h lentonopeus, mihin tulee vielä laukaisussa lisäksi ohjuksen lisänopeus.

Lähes kaikki ballistiset ohjukset saavuttavat hypersoonisen nopeuden (runsaat 5 Mach). Kinžal saavuttaa hypersoonisen, eli moninkertaisen äänen nopeuden laukaisun jälkeen. Ohjuksen on kerrottu saavuttavan 5–10 machin nopeuden, eli enimmillään jopa yli 12 000 kilometrin tuntivauhdin.

Tass kertoi heinäkuussa 2018, että Kinžalin kantamaa on syytä tarkastella sitä kuljettavan lentokoneen taistelusäteen kanssa. MiG-31K:lla yhteenlaskettu kantama on yli 2 000 km ja Tu-23M:llä noin 3000 km.

MiG-31K voi kantaa yhden ohjuksen, Tupolev Tu-22 neljä ohjusta ja Tupolev Tu-160 kahdeksan ohjusta.

 Ukrainan sodassa 
18. maaliskuuta 2022 kerrottiin ensimmäisen kerran Kinžalin käytöstä Venäjän–Ukrainan sodassa. Venäjän puolustusministeriö ilmoitti tuhonneensa suuren maanalaisen ammusvaraston Länsi-Ukrainan Ivano-Frankivskin alueella. Ukrainan asevoimat vahvisti iskun ammusvarastoon, mutta ei tiennyt, oliko kyseessä Kinžal.

Venäjän puolustusministeri Sergei Šoigun mukaan ohjusta oli 22. elokuuta 2022 mennessä käytetty kolme kertaa.https://www.youtube.com/watch?v=R-Cfv-X7cZk https://www.jpost.com/international/article-715182 https://tass.com/defense/1496419 

Toukokuussa 2023 Venäjän teki ilmaiskuja Kiovaa vastaan, mahdollisena tarkoituksenaan tuhota kaupunkiin tuotu yhdysvaltalainen Patriot-ilmatorjuntajärjestelmä tai kerätä siitä tiedustelutietoa.

Toukokuussa 2023 uutistoimisto Tass kertoi nimeltä mainitse­matonta lähdettä lainaten, että Patriot-ohjuksilla on mahdoton torjua hypersoonista Kinžalia. 4. toukokuuta 2023 Ukrainan ilmapuolustus väitti pudottaneensa lähes ehjänä hypersoonisen ohjuksen lähellä Kiovaa. Viisi päivää myöhemmin Yhdysvaltain puolustusministeriön lehdistösihteeri vahvisti asian. Alasampumisessa käytettiin lukuisia Patriot-ohjuksia, jotka oli laukaistu useista paikoista.
16. toukokuuta Ukraina väitti pudottaneensa kuusi hypersoonista ohjusta yhden yön aikana.https://www.reuters.com/world/europe/air-defence-systems-repelling-attacks-ukraine-early-tuesday-officials-2023-05-16/ https://www.economist.com/europe/2023/06/13/how-kyiv-fended-off-a-russian-missile-blitz-in-may https://www.is.fi/ulkomaat/art-2000009593187.html 
Venäjän puolustusministeri Sergei Šoigun mukaan määrä oli kolme kertaa suurempi kuin ohjuksia on edes käytetty. "He sekoittavat ohjukset aina. Tämän vuoksi he eivät niihin osu."https://english.pravda.ru/news/world/156626-kinzhal_shot_down/ https://www.globalsecurity.org/wmd/library/news/ukraine/2023/05/ukraine-230516-sputnik01.htm 
Yhdysvallat vahvisti Patriot-järjestelmän vaurioituneen.https://www.usnews.com/news/world/articles/2023-05-16/patriot-missile-defense-system-in-ukraine-likely-damaged-us-sources 

Katso myös
H-15
Raduga H-22
AGM-183A ARRW
Tsirkon
Avangard (taistelukärki)

Lähteet

 Aiheesta muualla 

 Lavikainen, Jyri: Strengthening Russia’s Nuclear Forces in the Arctic: The Case of the Kinzhal Missile Csis.org. 14.9.2021. Viitattu 21.3.2022.
 Saarinen, Olli: Kilpavarustelua hypervaihteella: uuden sukupolven yliääniaseita kehitetään ympäri maailmaa The Ulkopolitist. 1.6.2020. Arkistoitu Viitattu 21.3.2022.

Luokka:Venäläiset ohjukset
Luokka:Venäjän ilmavoimat